《和同府李祭酒休沐田居》
唐代·李峤

列位簪缨序，隐居林野躅。徇物爽全直，栖真昧均俗。

若人兼吏隐，率性夷荣辱。地藉朱邸基，家在青山足。

暂弭西园盖，言事东皋粟。筑室俯涧滨，开扉面岩曲。

庭幽引夕雾，檐迥通晨旭。迎秋谷黍黄，含露园葵绿。

胜情狎兰杜，雅韵锵金玉。伊我怀丘园，愿心从所欲。

作者简介：李峤(644～713) ，唐代诗人。字巨山。赵州赞皇（今属河北）人。李峤对唐代律诗和歌行的发展有一定的作用与影响。他前与王勃、杨炯相接，又和杜审言、崔融、苏味道并称“文章四友”。